Greek Legal Document

Category: 363

Content:
12α. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 1847/1536 της 27/29 Απρ. 1960 (ΦΕΚ Β΄ 178) Περί καθορισμού τρόπου επισημάνσεως των τμηματικώς πωλουμένων φύλλων της Εφημερίδος της Κυβερνήσεως κλπ. Έχοντες υπ’ όψιν 1)την παρ. 2 του άρθρ. 1 του υπ’ αριθ. 1013/1937 Αναγκαστικού Νόμου «περί τροποποιήσεως των περί του Εθνικού Τυπογραφείου κειμένων διατάξεων», 2)την ανάγκην βελτιώσεως του συστήματος επισημάνσεως των Τμηματικώς πωλουμένων φύλλων της Εφημερίδος της Κυβερνήσεως και των λοιπών δια της Υπηρεσίας του Εθνικού Τυπογραφείου διατιθεμένων επί τιμήματι τευχών και αντιτύπων εν γένει, επί τω τέλει ταχυτέρας διεξαγωγής της σχετικής Υπηρεσίας και πληρεστέρας κατοχυρώσεως των συμφερόντων του Δημοσίου και τροποποιούντες την εις εκτέλεσιν του ανωτέρω Α. Νόμου εκδοθείσαν υπ’ αριθ. Μ. 19584 της 31.12.1937 απόφασιν ημών «περί καθορισμού από 1ης Ιαν. 1938 τρόπου επισημάνσεως και τμηματικής πωλήσεως φύλλων Εφημερίδος της κυβερνήσεως» (ΦΕΚ 278/Β/1937), αποφασίζομεν: 1)Η επισήμανση των φύλλων της Εφημερίδος της Κυβερνήσεως που διατίθενται τμηματικώς, ενεργείται από τα υπάρχοντα στην Υπηρεσία μηχανήματα του ελβετικού Οίκου HASLER S.A. BERNE από την Υπηρεσία του Σφραγιστηρίου ως ακολούθως: 2)Σε κάθε φύλλο προς πώληση τίθεται στο άνω δεξιό μέρος της πρώτης σελίδας σφραγίδα με κόκκινη μελάνη που φέρει κυκλικά τις λέξεις «ΕΘΝΙΚΟ ΤΥΠΟΓΡΑΦΕΙΟ» στη μέση δε το Εθνόσημο. Κάτω από τη σφραγίδα αυτή τυπώνονται σε 4 αλλεπάληλους στίχους οι λέξεις ΤΙΜΗ ΔΡΧ…. Ο ΓΕΝ. Δ/ΝΤΗΣ ομοίωμα της υπογραφής του Γενικού Διευθυντή του Εθνικού Τυπογραφείου ως και το ονοματεπώνυμον αυτού. Αριστερά των ανωτέρω ενδείξεων τυπώνονται ο αύξων αριθμός της επισημάνσεως και κάτω από τον αριθμό αυτόν η ημερομηνία που γίνεται αυτή όπως δείχνει και το υπόδειγμα που τυπώνεται στο τέλος της αποφάσεως αυτής. Οι παρ. 1 και 2 τροποποιήθηκαν ως άνω από την αποφ. Υπ. Προεδρίας αριθ. 2551 της 18/28 Φεβρ. 1978 (ΦΕΚ Β΄ 169). 3.Η αποτύπωσις της ενδείξεως περί της εις δραχμάς τιμής εκάστου επισημαινομένου φύλλου ρυθμίζεται παρά του ενεργούντος την επισήμανσιν, αναλόγως προς την δια των οικείων Υπουργικών αποφάσεων καθοριζομένην εκάστοτε διατίμησιν. 4.Το εις δραχμάς άθροισμα των επί μέρους επισημάνσεων ενεργείται αυτομάτως υπό του ανωτέρω μηχανήματος μέχρι του ποσού των δραχ. 999.999.999.90, μεθ’ ο και μηδενίζεται. Για τα άνω θέματα βλέπε την 13557/1985 (ΦΕΚ Β΄ 427) αποφ. Υπ. Προεδρίας (κατωτ. αριθ. 43). Άρθρ.2.-Χειριστής του μηχανήματος επισημάνσεως ορίζεται υπάλληλος του Γ΄ τμήματος Στατιστικής Σφραγιστηρίου και Βιβλιοδεσίας με απόφαση του Γενικού Δ/ντή του Εθνικού τυπογραφείου κατόπιν προτάσεως του Προϊσταμένου του ανωτέρω τμήματος. Με τον ίδιο τρόπο δύναται να ορίζονται και άλλοι υπάλληλοι εάν οι υπηρεσιακές ανάγκες επιβάλλουν τη λειτουργία περισσοτέρων μηχανημάτων. Το άρθρ. 2 τροποποιήθηκε ως άνω από την αποφ. Υπ. Προεδρίας αριθ. 2551 της 18/28 Φεβρ. 1978 (ΦΕΚ Β΄ 169). Άρθρ.3.-1.Κατά την πρώτην εφαρμογήν του συστήματος και προ της θέσεως εν λειτουργία του μηχανήματος επισημάνσεως η τριμελής εξ υπαλλήλων του Εθνικού Τυπογραφείου Επιτροπή της παρ. 10 της ως είρηται υπ’ αριθ. Μ. 19584/1937 ημετέρας αποφάσεως, αποτελουμένη (εκ του Εργοδηγού των Πιεστηρίων, του Τμηματάρχου του Γ. Τμήματος και του Προϊσταμένου της Διεκπεραιώσεως) θέλει προβή εις το κλείσιμον της θυρίδος ασφαλείας του μηχανήματος δια μολυβδοσφραγίδος, θέτουσα προηγουμένως προ του κλείθρου τεμάχιον χάρτου, φέρον την χρονολογίαν της σφραγίσεως και τας μονογραφάς των μελών αυτής, θα συντάξη δε σχετικόν πρακτικόν. Με την απόφ. Υπ. Προεδρίας αριθ. 2551/1978 ωρίσθηκε ότι η ως άνω επιτροπή θα αποτελείται από τον Προϊστάμενο της Δ/νσεως Διοικητικών και Οικονομικών Υποθέσεων, τον Προϊστάμενο του Τμήματος Διοικητικού και τον Προϊστάμενο του τμήματος Διεκπεραιώσεως. Η επιτροπή αυτή θα καταρτισθεί με απόφαση του Γενικού Δ/ντή του Εθνικού Τυπογραφείου στην οποία θα αναφέρονται και οι αναπληρωτές των ανωτέρω. Η άνω επιτροπή διατήρησε με νέα συγκρότηση από την περίπτ. β΄ άρθρ. 6 της ΔΙΔΚ/Φ.2/24763/8-23 Σεπτ. 1992 (ΦΕΚ Β΄ 576) απόφαση Υπ. Προεδρίας της Κυβέρνησης, κατωτ. αριθ. 48. 2.Η αυτή ως άνω διαδικασία θέλει τηρείσθαι και κατά πάσαν μεταγενεστέραν, μετά προηγηθείσαν αποσφράγισιν και σφράγισιν, θέσιν του μηχανήματος εν λειτουργία, μνημονευομένων εν τω πρακτικώ εν λεπτομερεία πασών των κατά την αποσφράγισιν και σφράγισιν ενδείξεων του μηχανήματος. 3.Η κλεις ασφαλείας του μηχανήματος τηρείται παρά του Διευθυντού του Εθνικού Τυπογραφείου, τα δε πρακτικά, περί ων αι παρ. 1 και 2 του παρόντος άρθρου, θα τηρούνται παρά του αρμοδίου Τμηματάρχου. Άρθρ.4.-1.Η κατά την παρ. 1 του προηγουμένου άρθρ. 3 Επιτροπή θέλει προβή επίσης εις τον έλεγχον της διαχειρίσεως του νυν υπολόγου (Αντί για τη σελ. 126,01 (α) Σελ. 126,01(β) Τεύχος 1164-Σελ. 57 Εθνικό Τυπογραφείο 24.Α.ι.12α διαχειριστού μέχρι και της 30 Απρ. 1960 και εις το κλείσιμον των βιβλίων της διαχειρίσεώς του. 2.H αυτή Επιτροπή θέλει προβή εις τον επί τω τέλει αχρηστεύσεως, τεμαχισμόν δια μηχανικού μέσου των εν τη διαχειρίσει των ευρεθησομένων αδιαθέτων φύλλων της Εφημερίδος της Κυβερνήσεως, πλην εκείνων τα οποία ήθελον χαρακτηρισθή ως χρήσιμα. Τα τελευταία ταύτα, επισημαινόμενα εκ νέου, κατά τας διατάξεις της παρούσης, παραδοθήσονται αύθις εις τον διαχειριστήν προς διάθεσιν. 3.Περί των εν ταις παρ. 1 και 2 του παρόντος ενεργειών της η Επιτροπή θα συντάξη πρακτικόν ίδιον δι’ εκάστην περίπτωσιν, βάσει του οποίου θέλει πιστωθή και εν συνεχεία χρεωθή ο υπόλογος Διαχειριστής. Άρθρ.5.-1.Από 1 Μαΐου 1960 απαγορεύεται η κατά διάφορον του ανωτέρω οριζόμενον τρόπον επισήμανσις των δια της θυρίδος λιανικής πωλήσεως του Εθνικού Τυπογραφείου διατιθεμένων φύλλων της Εφημερίδος της Κυβερνήσεως. 2.Από της αυτής χρονολογίας απαγορεύεται η παρ’ άλλου προσώπου, πλην του διαχειριστού, πώλησις φύλλων της Εφημερίδος της Κυβερνήσεως εν τω Εθνικώ Τυπογραφείω. Κατ’ εξαίρεσιν και προς περιστατικήν αντιμετώπισιν αθρόας ζητήσεως ωρισμένου φύλλου δύναται να ανατεθή δι’ αποφάσεως του Διευθυντού της Υπηρεσίας ταύτης η πώλησις και εις άλλα υπηρεσιακά πρόσωπα, καθιστάμενα υπεύθυνα έναντι του διαχειριστού. 3.Απαγορεύεται η εντός ή εκτός του Καταστήματος του Εθνικού Τυπογραφείου παρ’ οιουδήποτε πώλησις φύλλων της Εφημερίδος της Κυβερνήσεως εις τιμήν ανωτέραν της διατιμήσεως ή και εις την της διατιμήσεως. 4.Οι παραβάται των ανωτέρω απαγορεύσεων διώκονται και ποινικώς κατά τας κειμένας διατάξεις. Άρθρ.6.-1.Κατά τα λοιπά ισχύει η υπ’ αριθ. Μ. 19584/31.12.1937 απόφασις ημών. 2.Η παρούσα δημοσιευθήτω δια της Εφημερίδος της Κυβερνήσεως. Σελ. 126,02(β) Τεύχος 1164-Σελ. 58